
Ledelse (nettbasert) – årsstudium
60 studiepoeng/Nettbasert
Studieplanen er godkjent av styret ved Fakultet for biovitenskap, fiskeri og økonomi  [dd.mm.åååå]

	Navn på studieprogram
	Bokmål: Ledelse (nettbasert) – årsstudium
Nynorsk: Leiing (nettbasert) – årsstudium 
Engelsk: Management and leadership (online) – one year program

	Oppnådd grad

	Studieprogrammet gir ingen grad, men kan inngå i graden Bachelor i økonomi og administrasjon og i graden Bachelor i Ledelse, innovasjon og marked ved Handelshøgskolen.

	Målgruppe
	Målgruppen er utdanningssøkende som sikter mot lederposisjoner og som ikke har forutgående utdanning på høyere nivå innen økonomi og administrasjon. Studiet retter seg også mot de som allerede innehar lederstilling og som ønsker å ta en formell ledelsesutdanning.

Programmet er spesielt tilpasset de som ønsker en fleksibel studiehverdag.

	Opptakskrav, forkunnskapskrav, anbefalte forkunnskaper
	Opptakskravet til Ledelse (nettbasert) – årsstudium er generell studiekompetanse.
Søkere som ikke har generell studiekompetanse, og er 25 år eller endre, kan søke om opptak på bakgrunn av sin realkompetanse (se detaljer angående realkompetanse nedenfor).
Krav til realkompetanse
Søkeren må ha yrkeserfaring i minimum 5 år omregnet til heltid. Inntil 2 av disse årene kan erstattes av:  
· Militær-/siviltjeneste (førstegangstjeneste), inntil ett år  
· Relevant utdanning fra videregående skole, folkehøgskole eller tilsvarende  
· [bookmark: _Int_tPonJ6JL]Relevant ulønnet arbeid (tillitsverv, organisasjonsarbeid, politiker) 
· Omsorgsarbeid for egne barn kan telle inntil ett år.  
Videre gjelder følgende faglige krav:  
· Norsk fra Vg2 (videregående kurs I fra Reform -94)  
· Engelsk fra Vg1 (grunnkurs fra Reform -94)  
· Matematikk fra Vg1 (grunnkurs fra Reform -94)   

Søknadsfristen er 1. mars for søkere med realkompetanse. For nærmere informasjon om krav til realkompetanse, se Opptak til studier på bakgrunn av realkompetanse.  

Antall studieplasser: 650. Studiet er adgangsregulert.


	Læringsutbytte-beskrivelse
	KUNNSKAP
Kandidaten har:
Bred kunnskap om sentrale temaer, teorier, problemstillinger, verktøy og metoder innenfor det ledelsesfaglige området, herunder:
· hvordan virksomheter utvikler og iverksetter strategier, hvordan de organiseres og ledes, samt hvordan produkter og tjenester markedsføres og posisjoneres
· hvordan virksomheter startes, utvikles og endres i tråd med behov og forventninger i samfunnet, slik som for eksempel bærekraft, globalisering, innovasjon og teknologiutvikling
· har kunnskap om den nordiske arbeidslivsmodellens betydning for arbeids- og næringsliv og hvordan virksomheter utøver sine aktiviteter på en etisk forsvarlig måte slik at de ivaretar sine interessenter og samtidig fremmer FNs bærekraftsmål
· Har kunnskap om hvordan metoder fra for eksempel HRM og prosjektledelse benyttes i endringsprosesser
· Har forståelse for ledelse som yrke
· Har innsikt i hvordan personlige, organisatoriske og samfunnsmessige forhold påvirker rolleutforming og handlingsrom for ledelse

FERDIGHETER
Kandidaten kan:
· anvende faglig kunnskap og relevante verktøy for å utrede og analysere problemstillinger i virksomheten, og foreslå løsningsalternativer i lys av faglige tradisjoner innen ledelse
· Beherske relevante faglige verktøy, teknikker og uttrykksformer innenfor fagfeltet 
· Kan gjennomføre enkle prosesser som har med for eksempel strategiarbeid og utvikling av medarbeidere å gjøre
· arbeide selvstendig med praktisk og teoretisk problemløsning
· anvende kunnskap på nye områder innenfor ledelse
· Kan reflektere over egen faglig utøvelse og justere denne under veiledning

GENERELL KOMPETANSE
Kandidaten kan:
· vurdere relevante fag-, yrkes- og forskningsetiske problemstillinger
· anvende kunnskaper og ferdigheter på nye områder for å gjennomføre arbeidsoppgaver og prosjekter innen administrasjon, styring og ledelse
· kan ha en aktiv rolle i fornyings- og omstillingsarbeid og bidra med kritiske perspektiver i slike prosesser
· Kan utveksle synspunkter og erfaringer med andre med bakgrunn innenfor fagområdet og gjennom dette bidra til utvikling av god praksis

	Faglig innhold og beskrivelse av studiet
	Årsstudiet i Ledelse består av åtte emner som favner sentrale fokusområder som ledere bør ha innsikt i. Dette er emner som markedsføring, organisasjonsteori og ledelse, arbeids- og organisasjonspsykologi, innovasjon, ledelse av prosjekt, foretaksstrategi, HRM og ledelse av små- og mellomstore bedrifter. Emnene vil utstyre ledere og personer som aspirerer til å bli ledere med nødvendig basiskunnskap om teorier, virkemidler, verktøy og metoder for å kunne jobbe sammen med kollegaer for å realisere virksomhetens overordnede mål. Emnene avstemmer hverandre i forhold til å dekke lederes behov for å være oppmerksom på omgivelsene og legge til rette for strategisk utvikling og innovasjon på den ene sida, og for å ta vare på den menneskelige ressursen på en god måte, på den andre sida. 

Studiet er praksisrelatert gjennom bruk av case fra den nordnorske regionen og Norge for øvrig. Læringen er knyttet opp mot praktiske problemstillinger, og studenter øver seg på å presentere sine funn på forskjellige vis. Formål med dette er å øke studentenes motivasjon og læringsutbytte, samt å gi verktøy som vil være nyttig i arbeidslivet. 

Studiet er et deltidsstudium og normert studietid er to år. Ved behov kan studieretten forlenges med maksimalt ett år. Det er også mulig å ta studiet som et fulltidsstudium på et år for de som ønsker det. 

	Tabell: oppbygging av studieprogram
	
	Semester
	7,5 studiepoeng
	7,5 studiepoeng

	1. sem
	BED-1503 Markedsføring 
	BED-2502 Organisasjonsteori og ledelse 

	2. sem
	BED-2509 Ledelse av prosjekt 
	BED-2505 Foretaksstrategi 

	3. sem
	PSY-2007 Work and Organizational Psychology 
	BED-1506 Innovasjon 

	4. sem
	BED-2508 Human Resource Management
	BED-1507 Ledelse av små- og mellomstore bedrifter 




	Undervisnings-, lærings- og vurderingsformer
	Undervisningen består av synkrone og asynkrone undervisningsressurser, eksempelvis forelesninger, webinarer, prosjektarbeid, casearbeid og workshops. Forelesningene strømmes eller publiseres som videoer via emnenes læringsplattform og skal gi studentene et faglig grunnlag for de ulike emnenes tema og arbeidsfelt. På webinarer får studentene mulighet til å drøfte ulike tema og legge frem oppgaver. Læringsformene innen de ulike emnene vil variere og det er derfor viktig å sette seg godt inn i emneplanene. For arbeids- og undervisningsform, se hver enkelt emnebeskrivelse. Deltakelse på studiet forutsetter at studentene har tilgang til egen pc og har internettilgang med god netthastighet.

Arbeidskrav og eksamen
Se hver enkelt emnebeskrivelse for informasjon om arbeidskrav og eksamen. Merk at for de emnene som har skoleeksamen, stilles det krav om å møte til gitte eksamenssteder for å gjennomføre eksamen.

Eksamensform kan eksempelvis være skoleeksamen, hjemmeeksamen og mappevurdering, eksamensformen er tilpasset emnets art og innhold. De fleste emnene har obligatoriske arbeidskrav, som må være avlagt og godkjent før endelig eksamen i emnet kan leveres.

For vurdering av eksamen benyttes det en karakterskala på 5 trinn fra A-E, hvor A er beste karakter, E er dårligst og F er ikke bestått. 

Kontinuasjonseksamen vil bli særskilt omhandlet i de enkelte emnebeskrivelser.

	Relevans
	Årsstudiet i Ledelse er rettet mot de som sikter mot lederposisjoner, eller allerede sitter i slike posisjoner, og som ønsker å styrke sin faglige kompetanse på feltet. Studiet tilbyr en helhetlig tilnærming til relevante tematikker som ledere vil ha nytte av å ha innsikt i.

	Arbeidsomfang
	Studieprogrammets samlede arbeidsomfang er på 1500-1800 timer per år.  For å nå læringsmålene må studentene forvente å arbeide 37,5 timer i uken med studiene, inkludert forelesninger, seminarer og selvstudium om en studerer med full progresjon. En vil kunne bruke lengre tid på å ta alle emnene på programmet enn det som er normert. Dette gjøres ved at en eksamensmelder seg på færre emner per semester enn det full progresjon tilsier. Ved behov kan studieretten forlenges med maksimalt et år.

	Undervisnings- og eksamensspråk

	Hovedsakelig norsk. Litteratur i form av lærebøker og kompendier vil være på norsk eller engelsk.

	Administrativt ansvarlig og faglig ansvarlig
	Handelshøgskolen ved UiT, Fakultet for biovitenskap, fiskeri og økonomi. Faglig ledelse er lagt til instituttleder ved Handelshøgskolen.

	Kvalitetssikring
	
Programmet forvaltes i samsvar med UiTs Kvalitetssystem for utdanning.

	Andre bestemmelser
	Studieprogrammet gir ingen grad, men kan inngå i graden Bachelor i økonomi og administrasjon og i graden Bachelor i Ledelse, innovasjon og marked ved Handelshøgskolen.
Studiet kan danne utgangspunkt for videre studier ved høgskole eller universitet.

